1.

Pe lista intitulată „A. Persoanele fizice menționate la articolul 5 alineatul (1) și la articolul 6 alineatul (1)” se adaugă următoarele rubrici: Nume Informații de identificare Motive Data includerii pe listă „66. Kan Zaw (alias Dr. Kan Zaw) Cetățenie: Myanmar/Birmania; Data nașterii: 11.10.1954; Locul nașterii: municipalitatea Salin, regiunea Magwe, Myanmar; Genul: masculin Kan Zaw a fost ministrul investițiilor și relațiilor economice externe începând din 19 august 2022. A fost numit de Consiliul administrativ al statului (CAS), condus de comandantul suprem Min Aung Hlaing, organism care a preluat puterile legislativă, executivă și judiciară ale statului la 2 februarie 2021. În urma loviturii de stat din 1 februarie 2021, acesta fusese numit în prealabil de CAS în funcția de auditor general al Uniunii. În calitate de ministru în guvern, face parte din regimul militar care a preluat puterea în cursul unei lovituri de stat militare și a înlăturat liderii aleși în mod legitim în Myanmar/Birmania. Ca ministru al investițiilor și relațiilor economice externe, răspunde de facilitarea afacerilor și a investițiilor în Myanmar/Birmania și de cooperarea cu parteneri străini. În această calitate, Kan Zaw are un rol activ în sprijinirea eforturilor armatei de a atrage investiții străine, contribuind astfel la satisfacerea nevoilor financiare ale regimului militar. Prin urmare, este responsabil de subminarea democrației și a statului de drept în Myanmar/Birmania, precum și de implicarea în acțiuni care amenință pacea, securitatea și stabilitatea Myanmarului/Birmaniei. În plus, este asociat cu mai multe personalități de nivel înalt ale regimului militar, printre care se numără comandantul suprem Min Aung Hlaing. 8.11.2022 67. Htun Htun Oo (alias Tun Tun Oo) Cetățenie: Myanmar/Birmania; Data nașterii: 28.7.1956; Genul: masculin Htun Htun Oo este președintele Curții Supreme din Myanmar/Birmania, confirmat în această funcție de comandantul suprem Min Aung Hlaing la 2 februarie 2021, în urma loviturii de stat din 1 februarie 2021. Curtea Supremă, sub conducerea lui Htun Htun Oo, a fost implicată în urmărirea penală a liderilor aleși în mod democratic și a personalităților din opoziție și nu și-a îndeplinit atribuțiile care îi revin celei mai înalte jurisdicții responsabile de respectarea statului de drept și de garantarea independenței sistemului judiciar. Prin urmare, în calitatea sa de președinte al Curții Supreme, Htun Htun Oo este implicat în activități care subminează democrația și statul de drept în Myanmar/Birmania. În plus, de la confirmarea sa în funcția de președinte al Curții Supreme, Htun Htun Oo este asociat cu mai multe personalități de nivel înalt ale regimului militar, printre care se numără comandantul suprem Min Aung Hlaing. 8.11.2022 68. Swe Swe Aung (alias Dr. Swe Swe Aung) Cetățenie: Myanmar/Birmania; Data nașterii: 1960; Genul: feminin Swe Swe Aung este directoarea generală a Direcției Urmăriri Penale din cadrul Ministerului Afacerilor Juridice, numită de Consiliul administrativ al statului (CAS) la 31 martie 2022. Sub conducerea lui Swe Swe Aung, Direcția Urmăriri Penale a fost implicată în mai multe cauze judiciare împotriva unor lideri aleși în mod democratic și a unor personalități din opoziție, derulate cu încălcarea dreptului la apărare și a dreptului la un proces echitabil, precum și în proceduri care au dus la executarea a patru personalități prodemocrație. Prin urmare, în calitatea sa de directoarea generală a Direcției Urmăriri Penale, Swe Swe Aung este implicată în activități care subminează democrația și statul de drept în Myanmar/Birmania. În plus, Swe Swe Aung este asociată cu mai multe personalități și mai mulți lideri numiți de Consiliul administrativ al statului și de militari, cum ar fi comandantul suprem Min Aung Hlaing și procurorul general dr. Thida Oo. 8.11.2022 69. Zaw Min (alias U Zaw Min) Cetățenie: Myanmar/Birmania; Data nașterii: 1970; Genul: masculin Zaw Min este directorul general al Direcției Penitenciare din cadrul Ministerului Afacerilor Juridice, numit de Consiliul administrativ al statului (CAS) la 4 februarie 2021. În această calitate, răspunde de gestionarea penitenciarelor în Myanmar/Birmania. Direcția Penitenciare, aflată sub conducerea lui Zaw Min, a fost implicată în mai multe cazuri de gestionare defectuoasă a penitenciarelor, iar deținuții au fost supuși violenței, bătăilor, torturii și altor tratamente inumane în penitenciare. În plus, autoritățile penitenciare au încălcat dreptul la apărare al persoanelor deținute. Prin urmare, în calitatea sa de director general al Direcției Penitenciare, Zaw Min este implicat în activități care subminează democrația și statul de drept în Myanmar/Birmania. În plus, Zaw Min este asociat cu mai multe personalități și mai mulți lideri numiți de Consiliul administrativ al statului și de militari, cum ar fi comandantul suprem Min Aung Hlaing și ministrul afacerilor interne, generalul-locotenent Soe Htut. 8.11.2022 70. U Zaw Lin Aung Cetățenie: Myanmar/Birmania; Genul: masculin U Zaw Lin Aung este un fost ofițer militar și director adjunct al Direcției Penitenciare din regiunea Yangon, de la sfârșitul anului 2021. În plus, U Zaw Lin Aung răspunde de penitenciarul Insein. Sub conducerea sa, deținuții politici deținuți în penitenciarul Insein au fost supuși violenței, bătăilor, torturii și altor tratamente inumane comise de personalul penitenciarului. Prin urmare, în calitatea sa de director adjunct al Direcției Penitenciare din regiunea Yangon și de responsabil al penitenciarului Insein, U Zaw Lin Aung este implicat în activități care subminează democrația și statul de drept în Myanmar/Birmania. 8.11.2022 71. U Than Swe Cetățenie: Myanmar/Birmania; Data nașterii: 1957 sau 1965; Genul: masculin U Than Swe este președintele Comisiei anticorupție, numit de Consiliul administrativ al statului (CAS) la 19 august 2022. Sub conducerea lui U Than Swe, Comisia anticorupție a pus în aplicare politici care au scopul de a legitima lovitura de stat militară, inclusiv implicarea sa în proceduri împotriva liderilor aleși în mod democratic, cum ar fi aducerea unor acuzații de corupție împotriva consilierului de stat Daw Aung San Suu Kyi. Prin urmare, în calitatea sa de președinte al Comisiei anticorupție, Than Swe este implicat în activități și în politici care subminează democrația și statul de drept în Myanmar/Birmania. 8.11.2022 72. Ko Ko Lwin Cetățenie: Myanmar/Birmania; Data nașterii: 1972 sau 1982; Genul: masculin Ko Ko Lwin este membru al Comisiei electorale a Uniunii (CEU), numit de Consiliul administrativ al statului (CAS) la 1 aprilie 2022. Prin acceptarea acestei numiri imediat după desfășurarea loviturii de stat militare din 1 februarie 2021 și prin acțiunile pe care le-a întreprins în calitatea de membru al CEU, în special anularea rezultatelor alegerilor din noiembrie 2020 fără nicio dovadă concretă de fraudă, precum și înregistrarea de dosare cu acuzații de fraudă electorală pentru aceleași alegeri, Ko Ko Lwin a fost direct implicat în acțiuni care subminează democrația și statul de drept în Myanmar/Birmania. 8.11.2022 73. Min Min Oo Cetățenie: Myanmar/Birmania; Data nașterii: 1962 sau 1967; Genul: masculin Min Min Oo este membru al Comisiei electorale a Uniunii (CEU), numit de Consiliul administrativ al statului (CSA) la 2 mai 2022. Prin acceptarea acestei numiri imediat după lovitura de stat militară din 1 februarie 2021 și prin acțiunile pe care le-a întreprins în calitatea de membru al CEU, în special anularea rezultatelor alegerilor din noiembrie 2020 fără nicio dovadă concretă de fraudă, precum și înregistrarea de dosare cu acuzații de fraudă electorală pentru aceleași alegeri, Min Min Oo a fost direct implicat în acțiuni care subminează democrația și statul de drept în Myanmar/Birmania. 8.11.2022 74. Htun Aung Cetățenie: Myanmar/Birmania; Data nașterii: 1967; Genul: masculin Generalul Htun Aung este comandant suprem al forțelor aeriene din Myanmar/Birmania, numit de comandantul suprem al forțelor armate din Myanmar/Birmania, generalisimul Min Aung Hlaing, la 12 ianuarie 2022. În această calitate, Htun Aung comandă și controlează forțele aeriene din Myanmar/Birmania. Forțele aeriene din Myanmar/Birmania au comis atacuri împotriva unor ținte civile din întreaga țară, ucigând și rănind civili, inclusiv copii și persoane aparținând minorităților etnice și religioase. De asemenea, au fost vizate școli, lăcașuri de cult și unități de sănătate publică. În funcția sa de comandant suprem al forțelor aeriene din Myanmar/Birmania, generalul Htun Aung este responsabil de încălcări grave ale drepturilor omului, de activități care subminează democrația și statul de drept în Myanmar/Birmania, precum și de acțiuni care amenință pacea, securitatea și stabilitatea în Myanmar/Birmania. În plus, generalul Htun Aung participă la guvernanța MEHL, un conglomerat deținut de armată care furnizează armatei din Myanmar/Birmania resurse economice și materiale care îi permit să efectueze operațiunile. Prin urmare, acesta oferă sprijin pentru acțiuni care amenință pacea, securitatea și stabilitatea în Myanmar/Birmania. 8.11.2022 75. Phone Myat Cetățenie: Myanmar/Birmania; Genul: masculin Generalul-locotenent Phone Myat este comandantul Biroului de operații speciale nr. 3 (BSO 3) al forțelor armate din Myanmar/Birmania (Tatmadaw) din aprilie 2021. Anterior, a ocupat funcția de ministru adjunct în cadrul Ministerului Afacerilor Interne în perioada iulie 2020-aprilie 2021 și a fost comandantul comandamentului de vest în perioada mai 2019-iulie 2020. În calitate de comandant al BSO 3, Phone Myat comandă și controlează forțele militare ale comandamentului de sud-vest (Ayeyarwaddy), ale comandamentului de sud (Bago și Magway) și ale comandamentului de vest (Rakhine și Chin). Forțele militare aflate sub comanda sa au comis încălcări grave ale drepturilor omului, infracțiuni și atrocități, inclusiv asasinate, atacuri terestre și aeriene împotriva civililor și masacre în regiunea Magway, statul Chin, și în regiunea Bago. În calitatea sa de comandant al BSO 3, Phone Myat este responsabil de încălcări grave ale drepturilor omului, de activități care subminează democrația și statul de drept în Myanmar/Birmania, precum și de acțiuni care amenință pacea, securitatea și stabilitatea în Myanmar/Birmania. 8.11.2022 76. Aung Soe Cetățenie: Myanmar/Birmania; Genul: masculin Generalul-locotenent Aung Soe este comandantul Biroului de operații speciale nr. 4 (BSO 4) al forțelor armate din Myanmar/Birmania (Tatmadaw) din ianuarie 2021. Anterior, a fost ministru adjunct al afacerilor interne până în martie 2018, iar apoi șef al Biroului de operații speciale nr. 6. În calitate de comandant al BSO 4, Aung Soe comandă și controlează forțele militare ale comandamentului de coastă din Tanintharyi și comandamentul de sud-est din Mon și din statul Karen. Forțele militare aflate sub comanda sa au comis încălcări grave ale drepturilor omului, infracțiuni și atrocități, inclusiv asasinate, atacuri terestre și aeriene împotriva civililor, arestări ilegale și recurgerea la focuri de artilerie. Statul Kayin/Karen, una dintre regiunile aflate sub comanda lui Aung Soe, a înregistrat 3 993 de incidente violente de la lovitura de stat și până în iulie 2022. În calitatea sa de comandant al BSO 4, Aung Soe este responsabil de încălcări grave ale drepturilor omului, de activități care subminează democrația și statul de drept în Myanmar/Birmania, precum și de acțiuni care amenință pacea, securitatea și stabilitatea în Myanmar/Birmania. 8.11.2022 77. Thet Pon Cetățenie: Myanmar/Birmania; Genul: masculin Generalul-locotenent Thet Pon este comandantul Biroului de operații speciale nr. 5 (BSO 5) al forțelor armate din Myanmar/Birmania (Tatmadaw) din iunie 2020. Anterior, a fost comandant al comandamentului de nord-vest, până în 2017, și comandant regional al regiunii Yangon, între 2017 și iunie 2020. În calitatea de comandant al BSO 5, Thet Pon comandă și controlează forțele militare și tribunalele militare din regiunea Yangon. În martie 2021, Consiliul administrativ al statului a introdus legea marțială în Myanmar/Birmania, transferând puterea executivă și judiciară șefului comandamentelor militare regionale relevante. Până în iulie 2022, tribunalele militare din regiunea Yangon au condamnat la moarte 119 persoane, multe dintre acestea din motive politice, inclusiv patru membri ai opoziției democratice care au fost executați în regiunea Yangon. În plus, forțele militare din regiunea Yangon au comis acte de violență și asasinate împotriva protestatarilor pașnici, cum s-a întâmplat în timpul protestelor împotriva juntei din municipalitatea Hlaing Tharyar din Yangon, pe 14 martie 2021, când s-a folosit forța letală. În calitatea sa de comandant al BSO 5, Thet Pon este responsabil de încălcări grave ale drepturilor omului, de activități care subminează democrația și statul de drept în Myanmar/Birmania, precum și de acțiuni care amenință pacea, securitatea și stabilitatea în Myanmar/Birmania. 8.11.2022 78. Htein Win Cetățenie: Myanmar/Birmania; Genul: masculin Generalul-maior Htein Win este comandantul comandamentului de sud al forțelor armate din Myanmar (Tatmadaw). În calitate de comandant regional, comandă și controlează forțele militare din regiunile Bago și Magway. Forțele militare din aceste regiuni au comis atacuri aeriene, raiduri, incendieri, numeroase asasinate și au utilizat scuturi umane. Regiunea Magway este un focar special pentru operațiunile brutale împotriva opoziției desfășurate de armată, care recurge la strategia «Kill All, Burn All, Loot All» (Ucide tot, arde tot, pustiește tot) în Regiunea Magway. În calitatea sa de comandant al comandamentului de sud, Htein Win este responsabil de încălcări grave ale drepturilor omului, de activități care subminează democrația și statul de drept în Myanmar/Birmania, precum și de acțiuni care amenință pacea, securitatea și stabilitatea în Myanmar/Birmania. 8.11.2022 79. Htin Latt Oo Cetățenie: Myanmar/Birmania; Genul: masculin Generalul-maior Htin Latt Oo este comandantul comandamentului de vest al forțelor armate din Myanmar (Tatmadaw), din iulie 2020. În calitate de comandant regional, comandă și controlează forțele militare din regiunile Rakhine de Vest și Chin. Forțele militare din aceste regiuni au comis încălcări grave ale drepturilor omului și infracțiuni grave, inclusiv atacuri aeriene, violuri, utilizări de scuturi umane, incendieri de locuințe, masacre și arestări ilegale. În calitatea sa de comandant al comandamentului de vest, Htin Latt Oo este responsabil de încălcări grave ale drepturilor omului, de activități care subminează democrația și statul de drept în Myanmar/Birmania, precum și de acțiuni care amenință pacea, securitatea și stabilitatea în Myanmar/Birmania. 8.11.2022 80. Than Htike Cetățenie: Myanmar/Birmania; Genul: masculin Numărul cărții de identitate militare: Kyi-28146 Generalul de brigadă Than Htike este comandantul comandamentului de nord-vest al forțelor armate din Myanmar/Birmania (Tatmadaw), începând cu 6 ianuarie 2022. În calitate de comandant regional, comandă și controlează forțele militare din regiunea Sagaing. Forțele militare aflate sub comanda sa au comis încălcări grave ale drepturilor omului, au utilizat excesiv forța și au desfășurat acțiuni brutale împotriva populației civile, dintre care atacul militar împotriva unei școli din municipalitatea Depeyin, în regiunea Sagaing, când au fost ucise cel puțin 13 persoane, printre care 11 copii. În regiunea Sagaing, forțele militare au ars peste 20 000 de case de la lovitura de stat militară. În calitatea sa de comandant regional al comandamentului de nord-vest, Than Htike este responsabil de încălcări grave ale drepturilor omului, de activități care subminează democrația și statul de drept în Myanmar/Birmania, precum și de acțiuni care amenință pacea, securitatea și stabilitatea în Myanmar/Birmania. 8.11.2022 81. Nyunt Win Swe Cetățenie: Myanmar/Birmania; Genul: masculin Generalul maior Nyunt Win Swe este comandantul comandamentului regiunii Yangon al forțelor armate din Myanmar/Birmania (Tatmadaw), din iunie 2020. În această calitate, Nyunt Win Swe comandă și controlează forțele militare din regiunea Yangon și, împreună cu șeful Biroului de operațiuni speciale 5, generalul-locotenent Thet Pon, supraveghează tribunalele militare pentru regiunea Yangon. În martie 2021, Consiliul administrativ al statului a introdus legea marțială în Myanmar/Birmania, transferând puterea executivă și judiciară șefului comandamentelor militare regionale relevante. Până în iulie 2022, tribunalele militare din regiunea Yangon au condamnat la moarte 119 persoane, multe dintre acestea din motive politice, inclusiv patru membri ai opoziției democratice care au fost executați în regiunea Yangon. În plus, forțele militare din regiunea Yangon au comis acte de violență și asasinate împotriva protestatarilor pașnici, cum s-a întâmplat în timpul protestelor împotriva juntei din municipalitatea Hlaing Tharyar din Yangon, pe 14 martie 2021, când s-a folosit forța letală. În calitatea sa de comandant al regiunii Yangon, Nyunt Win Swe este responsabil de încălcări grave ale drepturilor omului, de activități care subminează democrația și statul de drept în Myanmar/Birmania, precum și de acțiuni care amenință pacea, securitatea și stabilitatea în Myanmar/Birmania. 8.11.2022 82. U Tay Za Cetățenie: Myanmar/Birmania; Data nașterii: 18.7.1964; Locul nașterii: Yangon, Myanmar/Birmania; Genul: masculin U Tay Za este fondatorul și președintele Htoo Group of Companies, un conglomerat privat care își desfășoară activitatea în diverse sectoare, printre care comerțul, sectorul bancar, mineritul, turismul și aviația. U Tay Za are legături apropiate cu conducerea de la vârf a forțelor armate din Myanmar/Birmania (Tatmadaw). Prin intermediul Htoo Group of Companies, U Tay Za a oferit sprijin financiar pentru Tatmadaw în 2017, în cadrul unui eveniment de strângere de fonduri în legătură cu «operațiunile de lichidare» din Rakhine. În plus, U Tay Za a acționat drept intermediar pentru furnizarea de echipamente militare, care au fost utilizate împotriva populației civile și a protestatarilor din întreaga țară. Contribuind la capabilitățile armatei de a comite încălcări grave ale drepturilor omului și represiuni împotriva populației civile, precum și de a desfășura activități care subminează democrația și statul de drept în Myanmar/Birmania, U Tay Za a oferit sprijin pentru Tatmadaw și s-a implicat în acțiuni care amenință pacea, securitatea sau stabilitatea din Myanmar/Birmania. 8.11.2022 83. Aung Moe Myint Cetățenie: Myanmar/Birmania; Data nașterii: 9.6.1971 sau 28.9.1969 Genul: masculin Numărul pașaportului: 12/YAKANA(N)006981 Aung Moe Myint este directorul Dynasty International Company Ltd (DICL), care își desfășoară activitatea în sectorul comercial. Este consulul onorific al Republicii Belarus în Myanmar/Birmania. Pe baza poziției sale comerciale și personale, inclusiv a legăturilor sale politice și comerciale strânse cu Belarusul, Aung Moe Myint a facilitat achiziționarea de arme și de produse restricționate și cu dublă utilizare pentru armata din Myanmar/Birmania, care au fost utilizate împotriva populației civile și a protestatarilor din întreaga țară. Contribuind la capabilitățile armatei de a comite încălcări grave ale drepturilor omului și represiuni împotriva populației civile, precum și de a desfășura activități care subminează democrația și statul de drept în Myanmar/Birmania, Aung Moe Myint a oferit sprijin pentru Tatmadaw și s-a implicat în acțiuni care amenință pacea, securitatea sau stabilitatea din Myanmar/Birmania. 8.11.2022 84. Naing Htut Aung Cetățenie: Myanmar/Birmania; Data nașterii: 27.1.1968; Genul: masculin Numărul pașaportului: 12/MAKAYA 118765 Naing Htut Aung este directorul International Group of Companies (IGGC), care își desfășoară activitatea în sectorul comercial. Prin intermediul IGGC, Naing Htut Aung a oferit sprijin financiar pentru Tatmadaw în 2017, cu ocazia unui eveniment de strângere de fonduri în legătură cu «operațiunile de lichidare» din Rakhine. În plus, Naing Htut Aung a acționat ca importator și intermediar de arme, echipamente militare și produse cu dublă utilizare pentru armata din Myanmar/Birmania, care au fost utilizate împotriva populației civile și a protestatarilor din întreaga țară. Contribuind la capabilitățile armatei de a comite încălcări grave ale drepturilor omului și represiuni împotriva populației civile, precum și de a desfășura activități care subminează democrația și statul de drept în Myanmar/Birmania, Naing Htut Aung a oferit sprijin pentru Tatmadaw și s-a implicat în acțiuni care amenință pacea, securitatea sau stabilitatea din Myanmar/Birmania. 8.11.2022”